Як паведаміў у сваім выступленні старшыня райвыканкама Мікалай Кенда, эканамічны патэнцыял Кобрыншчыны прадстаўлены 19 прадпрыемствамі лёгкай, хімічнай, харчовай, машынабудаўнічай і металаапрацоўчай прамысловасці. Іх тавары добра вядомыя ў розных краінах свету. У раёне працуюць 47 прадпрыемстваў з замежным капіталам — Германіі, Расіі, Кітая, ЗША і інш. На тэрыторыі Кобрыншчыны падрыхтаваны 17 зямяльных участкаў, якія могуць быць прадастаўлены інвестарам, выстаўлены на продаж акцыі 10 прадпрыемстваў рознага прызначэння, у тым ліку два – сельскагаспадарчага. Пры зацікаўленасці дзелавых людзей ёсць магчымасць рэалізаваць два маёмасныя комплексы – кансервавы завод і аўтабазу ААТ “Вадбудаўтратранс”.